কেকেআর ক্যাপ্টেন পর্যন্ত শ্রীনাথ অরবিন্দের একটা অসাধারণ ইয়র্কার ম্যানেজ না করতে পেরে আউট। দশ ওভার যেতে না যেতে ৬৯-৪ টিম, চিকেন পক্স সারিয়ে টিমে ফেরা মণীশ পাণ্ডে ব্যর্থ, আস্কিং রেট বারো ছাড়িয়ে তেরো-সাড়ে তেরো, কেকেআরকে বাঁচাবে কে? রাসেল-পাঠান আছেন ঠিকই, কিন্তু তাঁদেরও সাধ্যের একটা তো সীমা-পরিসীমা আছে। ৬ ওভারে আরও ৮১ চাই— এ হয় নাকি? সবচেয়ে আতঙ্কের, শেন ওয়াটসন নামক এক বোলারের আরও দু’টো ওভার এখনও বাকি। যাঁর বল ক্রিকেটের এই ফর্ম্যাটে খেলা কঠিন নয়, প্রবল কঠিন।